CELEX: 62020TN0705
Language: sk
Date: 2020-11-30 00:00:00
Title: Vec T-705/20: Žaloba podaná 30. novembra 2020 – OI/Komisia

25.1.2021   
            
            
               SK
            
            
               Úradný vestník Európskej únie
            
            
               C 28/63
            
         
      Žaloba podaná 30. novembra 2020 – OI/Komisia
      (Vec T-705/20)
      (2021/C 28/93)
      Jazyk konania: francúzština
      
         Účastníci konania
      
      
         Žalobca: OI (v zastúpení: S. Orlandi, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie o tom, že jeho meno nebude zapísané na rezervný zoznam zostavený na základe interného výberového konania COM/03/AD/18;
               
            
                  —
               
               
                  uložil Európskej komisii povinnosť nahradiť trovy konania
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod uvedený ako hlavný sa zakladá na neexistencii relevantného odôvodnenia. Žalobca totiž zastáva názor, že odôvodnenie tvorí slovné hodnotenie, ktoré nie je koherentné s uloženými známkami. Výberová komisia okrem toho podľa neho neoznámila hodnotiace kritériá prijaté pred skúškami, takže ani žalobca ani orgán oprávnený na menovanie nemohli overiť zákonnosť týchto kritérií.
               
            
                  2.
               
               
                  Druhý žalobný dôvod uvedený subsidárne sa zakladá na zjavne nesprávnom posúdení, ktorého sa údajne dopustila výberová komisia, keďže nebola schopná právne dostatočným spôsobom odôvodniť zjavné nezrovnalosti medzi slovným hodnotením a známkami v číselnej podobe v porovnaní s porovnateľnými hodnoteniami ostatných uchádzačov.